लोडिंग वाहन पलटने से ड्राइवर का हाथ फ्रैक्चर
फोरलेन पर सिमलावदा फंटे के पास गुरुवार सुबह बकरों से भरी लोडिंग मेटाडोर पलट गई। आगे जा रहे ट्रक के ड्राइवर द्वारा ब्रेक लगाने के कारण बचने के प्रयास में दुर्घटना हुई। टोल नाके की एम्बुलेंस ने उसे जिला अस्पताल में भर्ती कराया। बिलपांक पुलिस जांच कर रही है। पुलिस के अनुसार दुर्घटना में दाहिना हाथ फ्रैक्चर होने पर वाहन चालक नारायण पिता बन्नालाल निवासी ओवन जिला बूंदी (राजस्थान) को भर्ती कराया है। नारायण ने बताया बूंदी से बकरे लेकर इंदौर जा रहा था। आगे चल रहे ट्रक के चालक ने सिमलावदा फंटे पर अचानक ब्रेक लगा दिया। टक्कर से बचने से लिए स्टेयरिंग मोड़ा तो मेटाडोर पलट गई।
hne_Deva hin_Deva